wickkiey/tamil-wikipedia-chunked huggingface dataset:
# லீட்சு

**லீட்சு நகரம்** (*City of Leeds*) இங்கிலாந்தின் மேற்கு யார்க்சையரில் உள்ள ஓர் பெரிய நகரமும் மாநகர பரோவும் ஆகும். இதன் மக்கள்தொகை, 2011 கணக்கெடுப்பின்படி 750,700 ஆகும். இங்கிலாந்தின் பெரிய நகரங்களில் பர்மிங்காமை அடுத்து இரண்டாவது பெரிய நகரமாக உள்ளது.  
லீட்சில் பலதரப்பட்ட பொருளியல் செயல்பாடுகள் மேற்கொள்ளப்படுகின்றன. சேவைத்துறை தொழில்கள் முதன்மையாக உள்ளன. இலண்டனுக்கு அடுத்தநிலையில் நிதிய மையமாக விளங்குகிறது. சில்லறை வணிகம், அழைப்பு மையங்கள், அலுவலகங்கள், மற்றும் ஊடகத்துறை ஆகியன விரைவான பொருளியல் முன்னேற்றத்திற்கு வழிங்குத்துள்ளன.
# சங்க இலக்கியம் தொகுப்புப் பாடல்

தமிழ் நூல்களை நினைவுக்குக் கொண்டுவர **வாய்ப்பாட்டுப் பாடல்கள்** உதவுகின்றன. இவை பெரும்பாலும் வெண்பா யாப்பில் அமைக்கப்பட்டுள்ளன. இதற்கு காரணம் எளிதாக இடைச்செருகலைப் பாடலுக்குள் செய்ய இயலாது.
# சங்க இலக்கியம் தொகுப்புப் பாடல்

## பத்துப்பாட்டு வாய்ப்பாடு

- நூல் தொகை
:முருகு பொருநாறு பாணிரண்டு முல்லை
:பெருகு வள மதுரைக் காஞ்சி-மருவினிய
:கோல நெடுநல் வாடை கோல்குறிஞ்சிப் பட்டினப்
:பாலை கடாத்தொடும் பத்து
- பாட்டுடைத் தலைவன்
: முருகாறு செவ்வேள், பொருநாறு பாலை
: கரிகாலன், நெடுஞ்செழியன் காஞ்சி - இருபாணும்
: நல்லியக் கோடன் இளந்திரையன், நன்னன் கடாம்
: கல்வித் தலைவர் கருது.
- பாடியவர்
: முருகு நல் வாடையும் கீரன், முடத்தாமக் கண்ணி பொருந்
: மருவு பாண், பாலை உருத்திரங் கண்ணன், மகிழ் சிறுபாண்
: புரியும் நத்தத்தன், மருதன் காஞ்சி, நப்பூதன் முல்லை,
: வருமெங் கபிலன் குறிஞ்சி, மலைகடாம் கௌசிகனே.
# சங்க இலக்கியம் தொகுப்புப் பாடல்

## எட்டுத்தொகை வாய்ப்பாடு

- நூல் தொகை
:நற்றிணை நல்ல குறுந்தொகை ஐங்குறுநூறு
:ஒத்த பதிற்றுப்பத்து ஓங்கு பரிபாடல்
:கற்றறிந்தார் ஏத்தும் கலியோடு அகம்புறம் என்று
:இத்திறத்த எட்டுத் தொகை
# சங்க இலக்கியம் தொகுப்புப் பாடல்

## எட்டுத்தொகை வாய்ப்பாடு

### அகநானூறு திணை காட்டும் பாடல் எண்

- 1, 3, 5, 7. 9 எண்கொண்டு முடியும் பாடல்கள் - பாலை
- 4 எண்கொண்டு முடியும் பாடல்கள் - முல்லை
- 2, 8 எண்கொண்டு முடியும் பாடல்கள் - குறிஞ்சி
- 6 எண்கொண்டு முடியும் பாடல்கள் - மருதம்
- 10-ன் அடுக்கு எண்கொண்டு முடியும் பாடல்கள் - நெய்தல்
இந்தச் செய்திகளைக் காட்டும் பாடல்கள்  
1
:வியமெல்லாம் வெண்டேர் இயக்கம், கயம் மலர்ந்த
:தாமரை ஆறு ஆகத், தகை பெறீஇக் காமர்
:நறு முல்லை நான்கு ஆக, நாட்டி வெறி மாண்ட
:எட்டும் இரண்டும் குறிஞ்சியாக், குட்டத்து
:இவர்திரை பத்தா, இயற்பட யாத்தான்
:தொகையின் அடியதனைத் தோலாச் செவியான்
:வகையின் நெடியதனை வைப்பு.
2
:ஒன்று மூன்று ஐந்து ஏழ் ஒன்பான் பாலை ஓதாது
:நின்றவற்றில் நான்கு நெறி முல்லை - அன்றியே
:ஆறாம் மருதம், அணி நெய்தல் ஐயிரண்டு
:கூறாதவை குறிஞ்சிக் கூற்று.
3
:பாலை வியமெல்லாம், பத்தாம் பனி நெய்தல்,
:நாலு நனி முல்லை, நாடுங்கால் - மேலையோர்
:தேறும் இரண்டு எட்டு இவை குறிஞ்சி செயதமிழின்
:ஆறு மருதம் அகம்.
# சங்க இலக்கியம் தொகுப்புப் பாடல்

## எட்டுத்தொகை வாய்ப்பாடு

### ஐங்குறுநூறு பாடியோர்

:மருதம் ஓரம்போகி, நெய்தல் அம்மூவன்
:கருதும் குறிஞ்சி கபிலர் - கருதிய
:பாலை ஓதலாந்தை, பனி முல்லை பேயனே
:நூலை ஓது ஐங்குறு நூறு.
# சங்க இலக்கியம் தொகுப்புப் பாடல்

## எட்டுத்தொகை வாய்ப்பாடு

### கலித்தொகை பாடியோர்

:பெருங்கடுங்கோன் பாலை, கபிலன் குறிஞ்சி
:மருதனிள நாகன் மருதம் - அருஞ்சோழன்
:நல்லுருத்திரன் முல்லை, நல்லந்துவன் நெய்தல்
:கல்வி வலார் கண்ட கலி
# சங்க இலக்கியம் தொகுப்புப் பாடல்

## பரிபாடல் அமைதி

- பரிபாடல் நூலில் 70 பாடல்கள் தொகுக்கப்பட்டிருந்தன. அவை திருமாலுக்கு 8, செவ்வேளுக்கு 31, காடுகாளுக்கு 1, வையைக்கு 26, மதுரைக்கு 4 என அமைந்திருந்தன. இன்று கிடைத்துள்ள பரிபாடல்கள் திருமாலுக்கு 6, செவ்வேளுக்கு 8, வையைக்கு 8, என்னும் 22 பாடல்கள் மட்டுமே. மற்றும் பரிபாடல் எனக் கொள்ளத்தக்க 11 பாடல்கள் பரிபாடல் திரட்டு என்னும் தலைப்பின்கீழ் சேர்க்கப்பட்டுள்ளன. அவை திருமாலுக்கு 1, வையைக்கு 4, மதுரைக்கு 6 என்னும் எண்ணிக்கைகளைக் கொண்டுள்ளன.
:திருமாற்கு இருநான்கு, செவ்வேட்கு முப்பத்
:திரு பாட்டுக், காடுகாட்கு ஒன்று - மருவினிய
:வையைக்கு இருபத்தாறு, மாமதுரை நான்கு என்ப
:செய்ய பரிபாடல் திறம்.
# சங்க இலக்கியம் தொகுப்புப் பாடல்

## பதினெண்கீழ்க்கணக்கு வாய்ப்பாடு

நாலடி நான்மணி நால்நாற்பது ஐந்திணை முப்  
பால் கடுகம் கோவை பழமொழி மாமூலம்  
இன்னிலைய காஞ்சியோடு ஏலாதி என்பவே,  
கைந்நிலைய வாம்கீழ்க் கணக்கு
# சங்க இலக்கியம் தொகுப்புப் பாடல்

## அகத்திணை வாய்ப்பாடு

:போக்கெல்லாம் பாலை, புணர்தல் நறுங்குறிஞ்சி
:ஆக்கம் அளி ஊடல் அணி மருதம் - நோக்கு ஒன்றி
:இல் இருத்தல் முல்லை, இரங்கிய போக்கு ஏர் நெய்தல்
:புல்லும் கவிமுறைக்கு ஒப்பு.
# சங்க இலக்கியம் தொகுப்புப் பாடல்

## புறத்திணை வாய்ப்பாடு

:வெட்சி நிரைக்கவர்தல் மீட்டல் கரந்தையாம்
:வட்கார்மேல் செல்வது வஞ்சியாம் - உட்கா
:தெதிரூன்றல் காஞ்சி எயில்காத்தல் நொச்சி
:அதுவளைத்த லாகு முழிஞை - அதிரப்
:பொருவது தும்பையாம் போர்க்களத்து மிக்கோர்
:செருவென் றதுவாகை யாம்.
# சங்க இலக்கியம் தொகுப்புப் பாடல்

## கருவிநூல்

- அறிஞர் கழகம் ஆய்ந்து வழங்கிப், பேராசிரியர் எஸ். வையாபுரிப் பிள்ளை தொகுத்துப் பதிப்பித்த சங்க இலக்கியம் (பாட்டும் உரையும்) நூலின் (முதற்பதிப்பு 1940, இரண்டாம் பதிப்பு 1967)
# அடிநிலை ஆற்றல்

இயக்க ஆற்றலைத் தக்கவைக்கிறது, மேலும் அது சுழி-நிலை ஆற்றலின் காரணமாக உறைவதில்லை. அதன் லாம்ப்டா புள்ளிக்கு கீழே குளிர்விக்கப்படும் போது, அது மீப்பாய்மப் பண்புகளை வெளிப்படுத்துகிறது.]]
**அடிநிலை ஆற்றல்** அல்லது **சுழி-நிலை ஆற்றல்** (***Z**ero-**p**oint **e**nergy*, **ZPE**) என்பது ஒரு துளிம எந்திரவியல் அமைப்பு பெறக்கூடிய மிகக்குறைந்த ஆற்றலின் அளவு; துளிம சுழிநிலை ஆற்றல் என்பது ஒரு துளிம எந்திரவியல் அமைப்பின் நிலையில் ஐசன்பர்க் நிலையின்மைத் தத்துவத்தின்படி ஏற்படும் தவிர்க்கவியலாத மாறுபாடுகளினால் உருவாகும் ஆற்றல்; இது மிகவும் அடிப்படையான ஒரு துளிம நிகழ்வாகும். தனிவெப்பநிலைக் கீழ்வரம்பில், அதாவது 0 K வெப்பநிலையில், அணுக்கள் அல்லது மூலக்கூறுகள் பெற்றிருக்கும் ஆற்றலாகும். இந்த வெப்பநிலையில் அவைகள் இயக்கம் இன்றி இருப்பதால் அவைகளின் இயக்க ஆற்றல் சுழியமாகும்.
# அடிநிலை ஆற்றல்

## செய்முறை நிறுவல்

லேசர் சீரொளிக் குளிர்விப்பின் மூலம் ஒரு துளிம எந்திரவியல் அலையியற்றியை அதன் அடிநிலை ஆற்றலை அடையும்படி செய்து அதன் நிலையில் ஏற்படும் துளிம மாறுபாடுகளைக் கண்டுபிடித்துள்ளனர்; இதில் அயனிப் பிடிப்பி இயற்பியலில் உள்ள நுட்பம் பயன்படுத்தப்பட்டுள்ளது.  
துளிம சீரிசை அலையியற்றியின் ஆற்றல் மட்டங்களுக்கான (*E<sub>n</sub>*) வாய்ப்பாடு:
<math display="block"> E_n = \hbar \omega\bigl(n + \tfrac{1}{2}\bigr)=(2 n + 1) {\hbar \over 2} \omega~.</math>(அல்லது)
<math display="block"> E_n = \Bigl(n+1/2\Bigr)h\nu</math>இங்கு *n* = 0 என்பது சுழிநிலை ஆற்றலைக் குறிக்கும்; மேலும், *h* என்பது பிளாங்க் மாறிலியையும் <math>\nu</math> என்பது அதிர்வெண்ணையும் <math>\omega</math> என்பது கோண அதிர்வெண்ணையும் குறிக்கும்.
# கிர்க்லீசு

**கிர்க்லீசு பெருநகர் பரோ ** (*Metropolitan Borough of Kirklees*) இங்கிலாந்தின் மேற்கு யார்க்சையரில் அமைந்துள்ள ஓர் பெருநகர பரோவாகும். இதன் மக்கள்தொகை 2011 கணக்கெடுப்பின் மதிப்பீட்டின்படி 423,000 ஆகும். இதில் பாட்லி, பிர்ஸ்டால், கிளெக்கீட்டான்,டென்பி டேல், டியூசுபரி, எக்மோன்ட்விக், ஹோல்ம்ஸ்பிர்த், அட்டர்சுபீல்டு, கிர்க்பட்டன், மார்சுடன், மேல்த்தாம், மீர்பீல்டு மற்றும் இசுலைத்வைட்டு ஆகிய குடியிருப்புப் பகுதிகள் அடங்கியுள்ளன. இவற்றில் மிகப் பெரிய குடியிருப்புப் பகுதியாக அட்டர்சுபீல்டு உள்ளது. இப்பெருநகர பரோவின் நிர்வாக மையம் அட்டர்சுபீல்டுலேயே உள்ளது.  
1974ஆம் ஆண்டு உருவாக்கப்பட்ட இந்த உள்ளாட்சிப் பரோ பழங்கதை நாயகன் இராபின் ஊட்டின் கல்லறை இடமான *கிர்க்லீசு பிரியாரி*யை ஒட்டி பெயரிடப்பட்டுள்ளது. இந்தக் கல்லறை இருந்தவிடத்தில் இன்று கிர்க்லீசு பூங்காப் பண்ணை அமைக்கப்பட்டுள்ளது.
# அட்டர்சுபீல்டு

** அட்டர்சுபீல்டு ** (Huddersfield, ) இங்கிலாந்தின் மேற்கு யார்க்சையரில் உள்ள கிர்க்லீசு பெருநகர பரோவில் உள்ளடங்கிய ஓர் சந்தைப் பட்டிணம் ஆகும். இது லீட்சிற்கும் மான்செசுடருக்கும் இடையே பாதி தொலைவில் உள்ளது. இலண்டனில் இருந்து வடக்கே தொலைவிலும் பிராட்போர்டில் இருந்து தெற்கே தொலைவிலும் அமைந்துள்ளது. கிர்க்லீசு பெருநகர பரோவின் நிர்வாக மையங்கள் இங்குதான் உள்ளன.  
கோல்ன் ஆறும் ஹோல்ம் ஆறும் சங்கமிக்கும் இடத்திற்கருகே அட்டர்சுபீல்டு நகரம் அமைந்துள்ளது. இதன் மக்கள்தொகை 146,234 ஆகும். தொழிற் புரட்சியின்போது இநகர் ஆற்றிய பங்கிற்காகவும் இரக்பி லீக் ஆட்டம் பிறந்த இடம் என்பதற்காகவும் முன்னாள் பிரதமர் ஹெரால்டு வில்சன் என்பதற்காகவும் பரவலாக அறியப்படுகிறது.  
விளையாட்டுக்களில் அட்டர்சுபீல்டு பெயர் பெற்றது. இரக்பி லீக் அணி *அட்டர்சுபீல்டு ஜெயண்ட்சு* 1895இல் உருவான பழமையான அணியாகும். இங்கு அட்டர்சுபீல்டு பல்கலைக்கழகம் அமைந்துள்ளது. இங்குள்ள கட்டிடங்கள் விக்டோரியா காலத்து வடுவமைப்பைச் சார்ந்தவை. இங்குள்ள தொடர்வண்டி நிலையக் கட்டிடம் மிகவும் அழகானது. இது ஐரோப்பிய கட்டிடக்கலைக்கான *யூரோப்பா நோஸ்த்ரா* விருது பெற்றுள்ளது.
# நடராஜன் சுப்பிரமணியம்

**நடராஜன் சுப்ரமணியம்** (ஆங்கிலம்:Natarajan Subramaniam) *நட்டி* அல்லது *நட்ராஜ்* என அறியப்படுபவர், இவர் ஒரு இந்தியத் திரைப்பட ஒளிப்பதிவாளர், நடிகர் மற்றும் தயாரிப்பாளர் ஆவார்.
# நடராஜன் சுப்பிரமணியம்

## வரலாறு

**நடராஜன் சுப்பிரமணியம்** என்னும் இயற்பெயர் கொண்ட இவரை நட்ராஜ் என்னும் பெயர் கொண்டு அறியப்படுகிறார். இவர் தமிழ் நாடு, இராமநாதபுர மாவட்டத்தில் உள்ள பரமக்குடியில் பிறந்தார். மேலும் இவர் பிளாக் ஃப்ரைடே, லாஸ்ட் டிரெயின் டூ மஹாகாளி, ஆகிய இந்தி திரைப்படத்திலும் மற்றும் யூத் ஆகிய திரைப்படங்களில் ஒளிப்பதிவாளராகப் பணியாற்றியுள்ளார். மேலும் சக்கரவியூகம், மிளகா, மற்றும் முத்துக்கு முத்தாக ஆகிய தமிழ் படங்களில் நடித்துள்ளார். மேலும் தமிழில் வெற்றி சூடிய மிளகா திரைப்படம் இந்தியில் மறுஆக்கம் செய்யப்படுகிறது, இதில் தமிழில் நாயகனாக நடித்த நட்ராஜே, இந்தியில் ஒளிப்பதிவு செய்கிறார்.
# நடராஜன் சுப்பிரமணியம்

## திரைப்பட வரலாறு

### ஒளிப்பதிவாளராக

| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 1999 | *லாஸ்ட் டிரைன் டூ மகாகாளி* | இந்தி | குறும்படம் |
| 2002 | *யூத்* | தமிழ் | தமிழ்த் திரைப்படத்தில் அறிமுகம் |
| 2003 | *பாஞ்ச்* | இந்தி | இந்தித் திரைப்படத்தில் அறிமுகம்
வெளியிடப்படவில்லை |
| 2004 | *பிளாக் பிரைடே* |  |  |
| 2005 | *பரிணீதா* |  |  |
| 2007 | *ஏகல்ய்வா: தி ராயல் கார்ட்* |  |  |
| *ஜப் வீ மெட்* |  |  |  |
| 2008 | *ஃபிர் கபி* |  |  |
| *ஹல்லா போல்* |  |  |  |
| *கோல்மால் ரிட்டர்ன்ஸ்* |  |  |  |
| 2009 | *அன்பு ஆஜ் கல்* |  |  |
| 2010 | *லாஃபங்கே பரிண்டே* |  |  |
| *நாக் அவுட்* |  |  |  |
| 2011 | *டெசி பாய்ஸ்* |  |  |
| 2012 | *துப்பாக்கி (திரைப்படம்)* | தமிழ் | "வெண்ணிலவே" பாடலுக்கு மட்டும் |
| 2013 | *ராஞ்சனா* | இந்தி |  |
| 2014 | *ஹாலிடே:எ சோல்சர் இஸ் நெவர் ஆப் டியூட்டி* |  |  |
| 2015 | *புலி* | தமிழ் |  |
| 2016 | *அ ஆ (தெலுங்குத் திரைப்படம்)* | தெலுங்கு | தெலுங்குத் திரைப்படத்தில் அறிமுகம் |
| 2017 | *மை ஸ்டோரி* | மலையாளம் |  |
| 2018 | *சல் மோகன் ரங்கா* | தெலுங்கு | } |
# நடராஜன் சுப்பிரமணியம்

## நடிகராக

| ஆண்டு | திரைப்படம் | பங்கு | குறிப்புகள் |
| --- | --- | --- | --- |
| 2002 | *யூத்* | வாடிக்கையாளர் | அங்கீகரிக்கப்படாத தோற்றம் |
| 2006 | *நாளை* | நட்டி |  |
| 2008 | *சக்கர வியூகம்* | கண்ணா |  |
| 2010 | *மிளகா (திரைப்படம்)* | அழகர் |  |
| 2011 | *முத்துக்கு முத்தாக (திரைப்படம்)* | ராமன் |  |
| 2014 | *சதுரங்க வேட்டை* | காந்தி பாபு |  |
| 2014 | *ஜீவா* | பாரில் இருக்கும் மனிதர் | ஒரு ரோசா பாடலுக்கான சிறப்புத் தோற்றம் |
| 2015 | *கதம் கதம்* | இன்ஸ்பெக்டர் பாண்டியன் |  |
| 2017 | *என்கிட்ட மோதாதே* | ரவி |  |
| 2017 | *போங்கு* | தேவா |  |
| 2017 | *ரிச்சி* | செல்வா |  |
| 2019 | *நம்ம வீட்டு பிள்ளை* | அய்யனார் |  |
| 2020 | *சண்டிமுனி* | சண்டிமுனி |  |
| 2020 | *காட் பாதர்* | அதியமான் |  |
| 2020 | *வால்டர்* | அர்ஜூன் சம்பத் |  |
| 2021 | *கர்ணன்* | எஸ்பி கண்ணபிரான் |  |
| 2021 | *இன்பினிட்டி* | சிபிஐ ஆபிசர் | Filming |
# நடராஜன் சுப்பிரமணியம்

## வெளியிணைப்பு

பன்னாட்டு திரைப்பட தரவுதளத்தில்(imdb) நடராஜன் சுப்பிரமணியம் பற்றி
# தாகூர் விருது

**தாகூர் விருது**, இந்திய அரசால் வழங்கப்படும் ஒரு சர்வதேச விருதாகும். நோபல் பரிசு பெற்ற ரவீந்திரநாத் தாகூரின் 150-வது ஆண்டு விழா கொண்டாட்டத்தினை முன்னிட்டு அவர் பெயரில் பண்பாட்டு நல்லிணக்கத்திற்கான தாகூர் சர்வதேச விருது 2013 முதல் வழங்கப்படுகிறது. பன்னாட்டளவில் சகோதரத்துவம் தழைக்க பாடுபடும் கவிஞர்கள் மற்றும் சமூக ஆர்வலர்களுக்கு இந்த விருது வழங்கப்படுகிறது. விருதுக்குரியவர்களை தேர்ந்தெடுப்பதற்காக, இந்தியாவின் தலைமை அமைச்சர் தலைமையிலான தேர்வுக்குழு உள்ளது.  
- 2013 ஆம் ஆண்டு பண்டிட் ரவி சங்கர் அவர்களுக்கு இந்த விருது வழங்கப்பட்டது.  
=
# விசு

**விசு** (*Visu*, 01 சூலை, 1945 - 22 மார்ச், 2020) ஒரு தமிழ்த் திரைப்பட இயக்குநர், தயாரிப்பாளர், கதாசிரியர், வசனகர்த்தா மற்றும் நடிகர் ஆவார்.
# விசு

## தனிப்பட்ட வாழ்க்கை

இவர் சூலை 01, 1945 ஆம் ஆண்டு பிறந்தார். 1975 ஆம் ஆண்டு சுந்தரி என்பவரை திருமணம் செய்து கொண்டார். இவர்களுக்கு லாவண்யா, சங்கீதா மற்றும் கல்பனா என்ற மூன்று மகள்கள் உள்ளனர்.  
இவர் 22 மார்ச் 2020 அன்று சிறுநீரக செயலிழப்பு காரணமாக காலமானார்.
# விசு

## திரை வாழ்க்கை

இவர் மேடை நாடகம், தொலைக்காட்சித் தொடர் பலவற்றிலும் நடித்துள்ளார். நடிகர் கிஷ்மு இவரது சகோதரர் ஆவார். இவர் இயக்கிய *சம்சாரம் அது மின்சாரம்* திரைப்படம் பெரும்பாலான இந்திய மொழிகளில் மீண்டும் எடுக்கப்பட்டுள்ளது(Remake). இத்திரைப்படம் 1986 ஆம் ஆண்டிற்கான சிறந்த தமிழ்த் திரைப்படத்திற்கான பிலிம்பேர் விருதை பெற்றுள்ளது. தமிழின் தலைசிறந்த இயக்குநர்களில் ஒருவரான கே. பாலச்சந்தரிடம் உதவி இயக்குநராக இருந்து பின்னர் இயக்குனரானார். இவருடைய பெரும்பாலான திரைப்படங்கள் சமூக, குடும்பத் திரைப்பட வகையைச் சேர்ந்ததாகும்.
# விசு

## சின்னத்திரை/தொலைக்காட்சியில்

சன் தொலைக்காட்சியில், அரட்டை அரங்கம் என்கிற பெயரில் ஒரு பேச்சு நிகழ்ச்சியை நடத்தினார். பின்னர் அதிலிருந்து விலகி ஜெயா தொலைக்காட்சியில், மக்கள் அரங்கம் என்கிற பெயரில் ஒரு பேச்சு நிகழ்ச்சியை நடத்தினார்.
# பிரிஸ்டல்

**பிரிஸ்டல்** (*Bristol*, ) இங்கிலாந்தின் தென்மேற்கு பகுதியில் உள்ள ஒரு நகரம்ஆகும். இது ஒற்றை ஆட்புலப் பகுதியாகவும் நிர்வாக மாவட்டமாகவும் விளங்குகிறது. இந்த நகரத்தின் மக்கள்தொகை 2009ஆம் ஆண்டு நிலவரப்படி 433,100ஆக மதிப்பிடப்பட்டுள்ளது. இதன் சுற்றுப்புறப் பகுதிகளையும் அடக்கிய *பெரிய ஊரக வலயத்தில்* (LUZ) 2007ஆம் ஆண்டு மதிப்பீட்டின்படி மக்கள்தொகை 1,070,000 ஆகும். மக்கட்தொகையில் இந்நகரம் இங்கிலாந்தில் ஆறாவது இடத்திலும் ஐக்கிய இராச்சியத்தில் எட்டாவது இடத்திலும் இருக்கிறது, தெற்கு இங்கிலாந்தில் மக்கட்தொகையில் இலண்டனுக்கு அடுத்த பெரிய நகர் இதுவேயாகும். இங்கிலாந்தின் முக்கிய நகர்களின் குழு (Core Cities Group) என்கின்ற இலண்டனை தவிர்ந்த எட்டு பாரிய பிராந்திய நகர்களின் அமைப்பின் உறுப்பு நகராகவுள்ளது. இந்நகரம் இங்கிலாந்தின் நான்காவது நகராக தரப்படுத்தப்பட்டுள்ளதுடன்உலகமயமாதல் மற்றும் உலக நகரங்களின் ஆய்வு இணையத்தாள் (Globalization and World Cities Research Network) கமா+ (gamma+) உலக நகர்களில் ஒன்றாக தரப்படுத்தியுள்ளது.  
இந்நகரில் பிறந்து வளர்ந்த மக்களை பிரிஸ்டோலியன்ஸ் (Bristolians) என்பர். நகரின் எல்லையாக சொமேர்செட் மற்றும் குளொஸ்டர்சயர் மாவட்டங்களை கொண்டுள்ளதுடன் வரலாற்று முக்கியத்துவம் வாய்ந்த பாத் மற்றும் குளொஸ்டர் நகரங்கள் இதற்கு முறையே தென்கிழக்கிலும் வடமேற்கிலும் உள்ளன. இந்நகரின் குறுகிய கரையோரப்பகுதி செவெர்ன் நதி முகத்துவாரத்துடன் உள்ளது.  
இந்த நகர் அரச அங்கீகாரத்தை 1155இல் பெற்றது, 1373இல் தனியான மாவட்ட தகுதியை பெறும்வரை குளொஸ்டசயரின் ஒரு பகுதியாக இருந்தது. 13வது நூற்றாண்டில் இருந்து ஐந்நூறு ஆண்டுகளுக்கும் மேலாக வரி வருமானத்தில் முதல் மூன்று நகர்களில் ஒன்றாக (யார்க் மற்றும் நொரிச் நகர்களுடன்) இருந்தது. தொழிற் புரட்சிக்குப் பின்னர் லிவர்ப்பூல், பர்மிங்காம், மான்செஸ்டர் போன்ற நகரங்களின் விரைவான வளர்ச்சியால் 18வது நூற்றாண்டின் பிற்பகுதியில் இந்த நிலையை இழந்தது.  
இந்த நகரம் ஏவான் ஆற்றையொட்டி அமைந்துள்ளது. இதன் பெயர் தொன்மை ஆங்கிலத்தில் *பாலம் உள்ளவிடம்* எனப் பொருள்படும். இது 800 ஆண்டுகளாக துறைமுகமாக இருந்து வந்தது. தற்போது உள்ள பெரிய கப்பல்கள் இத்துறைமுகத்தை அணுகுவது கடினமாக உள்ளது. *ஏவான்மௌத்* எனப்படும் ஏவான் ஆற்று கழிமுகத்தில் புதிய துறைமுகம் கட்டமைக்கபட்டுள்ளது.  
மிகவும் பழைமையான இந்த நகரில் வரலாற்றுச் சிறப்புமிக்க தேவாலயங்களும் கட்டிடங்களும் உள்ளன. *கிளிஃப்டன் தொங்கு பாலம்* ஆற்றை மிக உயர்ந்த இடத்தில் கடக்கிறது. கிளிஃப்டனில்தான் பிரிஸ்டல் பல்கலைக்கழகம் உள்ளது.  
பிரிஸ்டல் அடிமை வணிகத்திற்கு மையமாக இருந்தது. இரண்டாம் உலகப் போரின் போது இந்த நகரம் வெகுவாக சேதமடைந்தது. தற்போது இங்கு பல புதிய தொழிற்சாலைகளும் அலுவலகக் கட்டிடங்களும் எழுப்பப்பட்டுள்ளன. கான்கோர்டு சூப்பர்சோனிக் வானூர்தி இங்குதான் உருவாக்கப்பட்டது. *டிரிப் ஹாப்* எனப்படும் வகையான இசைவகை இங்குதான் உருவானது.  
பிரிஸ்டல் ஐக்கிய இராச்சியத்தின் பிரபல சுற்றுலா இடங்களில் ஒன்று, 2009ஆம் ஆண்டு உலகின் முதல் 10 சிறந்த நகர்களில் ஒன்றாக சர்வதேச பயண பதிப்பகமன டோரலிங் கிண்டேர்ச்லி (Dorling Kindersley) தனது இளையாவர்களுக்கான ஐவிட்னாஸ் (*Eyewitness)* கய்டில் தெரிவுசெய்தது. பிரித்தானியாவில் வாழ்வதற்கு சிறந்த நகர் பிரிஸ்டல் என சண்டே டைம்ஸ் செய்தித்தாள் 2014இல் பெயரிட்டது, 2015ஆம் ஆண்டில் இதன் சுற்றுச்சூழல் தரத்துக்காகவும் அதன் முன்னேற்றத்திற்கான பங்களிப்பிற்காகவும் ஐரோப்பிய ஒன்றியத்தாள் ஐரோப்பாவின் பச்சை தலைநகர் என்ற தலைப்பு வழங்கப்பட்டது.  
உலகில் 34 இடங்கள் இந்நகரின் நினைவையொட்டி *பிரிஸ்டல்* எனப் பெயரிடப்பட்டுள்ளன.
# பிளமிங்கின் இடக்கை வலக்கை விதிகள்

**பிளமிங்கின் இடக்கை விதி** (*Fleming's Left-Hand rule*) என்பது மின் எந்திரங்களில் (மின்னை வழங்கி இயக்கம் ஏற்படுத்தப்படும்) போதும் **பிளமிங்கின் வலக்கை விதி** (*Fleming's -Hand rule*) என்பது மின்பிறப்பாக்கிகளில் (தூண்டல் மின் பிறப்பாக்கத்தின்) போதும் காந்த விசை அல்லது காந்தப் பாயம், மின்னோட்டம், இயக்கம் இவைகளின் திசைகள் பற்றி நினைவிகளாகக் கொள்ளப்படும் விதிகள் ஆகும். இவ்விரு விதிகளையும் யோன் அம்புரோசு பிளமிங் 19 ஆம் நூற்றாண்டில் கண்டறிந்தார்.
# பிளமிங்கின் இடக்கை வலக்கை விதிகள்

## பிளமிங்கின் இடக்கை விதி

இடக்கையின் ஆள்காட்டி விரல், நடு விரல், பெரு விரல் ஆகியவை ஒன்றிற்கு ஒன்று செங்குத்தாக இருக்குமாறு அமைத்துக் கொண்டு, நடுவிரலின் திசையில் மின் இயக்க விசையும் (EMF) ஆள்காட்டி விரலின் திசையில் காந்த பாயமும் (FLUX) இருப்பதாகக் கொண்டால் பெருவிரலின் திசையில் மின் எந்திரத்தில் இயக்கம் இருக்கும்.
:<u>இன்னொரு கூற்று</u> *இடது கையின் பெருவிரல், சுட்டுவிரல், நடுவிரல் ஆகிய மூன்றையும் ஒன்றுக்கொன்று நேர்க்குத்தான திசைகளில் வைத்துக் கொள்க. சுட்டுவிரல் காந்தப்புலத்தின் (**B**) திசையையும், நடுவிரல் மின்னோட்டத்தின் (I) திசையையும் குறித்தால், பெருவிரல் கடத்தி இயங்கும் திசையினைக் (**F**) குறிக்கும்*..
# பிளமிங்கின் இடக்கை வலக்கை விதிகள்

## பிளமிங்கின் வலக்கை விதி

இது **மின்னியற்றி விதி** என்றும் அழைக்கப்படும்.
மின் பிறப்பாக்கிகளில் தூண்டல் மின்னாக்கத்தின் போது பிரயோகிக்கக் கூடியது. இங்கும் வலக்கையின் ஆள்காட்டி விரல், நடு விரல், பெரு விரல் ஆகியவை ஒன்றிற்கு ஒன்று செங்குத்தாக இருக்குமாறு அமைத்துக் கொண்டு, ஆள்காட்டி விரலின் திசையில் காந்த பாயமும் (FLUX) பெருவிரலின் திசையில் கடத்தியின் இயக்கமும் இருப்பதாகக் கொண்டால் நடுவிரலின் திசையில் மின்பிறப்பாக்கியினால் பிறப்பாக்கப்படும் மின் இயக்க விசை இருக்கும்.
:<u>இன்னொரு கூற்று</u> *வலது கையின் ஆள்காட்டி விரல், நடுவிரல் மற்றும் பெருவிரல் ஆகிய மூன்றையும் ஒன்றுக்கொன்று செங்குத்தாக வைத்துக் கொண்டு, ஆள்காட்டி விரல் காந்தப்புலத்தின் திசையையும், பெருவிரல் கடத்தி இயங்கும் திசையையும் குறிப்பதாகக் கொண்டால் நடுவிரலானது தூண்டப்பட்ட மின்னோட்டத்தின் திசையைக் குறிக்கும்*.
# வேக்பீல்டு

**வேக்பீல்டு நகரம் ** (*City of Wakefield*, ) இங்கிலாந்தின் மேற்கு யார்க்சையரில் உள்ள ஓர் பெருநகரப் பரோவும் நகரமும் ஆகும். வேக்பீல்டு நகரம் மாவட்டத்தின் தலைநகரம் ஆகும். இந்த மாவட்டத்தில் ஐந்து ஊர்கள் அடங்கியுள்ளன: நோர்மான்டன், பொன்டெஃப்ராக்ட், பெதர்ஸ்டோன், காசில்போர்டு, நாட்டிங்லி. நகரமும் பரோவும் *வேக்பீல்டு பெருநகர மாவட்ட அவை*யால் ஆளப்படுகிறது. வேக்பீல்டு லீட்சுக்கும் செபீல்டுக்கும் இடையே உள்ளது.  
2010இல் வேக்பீல்டு ஐக்கிய இராச்சியத்தின் *மிகவும் இசைமயமான நகரமாக* அறிவிக்கப்பட்டுள்ளது.  
வேக்பீல்டில் உள்ள சிறைச்சாலையில் உள்ள பயிற்சி மைதானத்தில் ஓர் முசுக்கொட்டை மரம் உள்ளது. இங்குள்ள கைதிகள் இந்த மரத்தை "Here we go round the mulberry bush" என்ற ஆங்கிலப் பாடலை பாடியவாறு சுற்றிச் சுற்றி வந்ததாகவும் இதுவே இந்த மழலையர் பாட்டிற்கான வரலாறு எனவும் கருதப்படுகிறது.
# பிணைப்பாற்றல்

**பிணைப்பாற்றல்** (Binding energy) என்பது அணுக்கருவிலுள்ள புரோட்டான்களையும் நியூட்ரான்களையும் தனியாகப் பிரித்து எடுக்க அணுக்கருவிற்குக் கொடுக்கப்பட வேண்டிய ஆற்றலாகும்.இவ்வாற்றலுடன் அவைகள் பிணைக்கப்பட்டுள்ளன. ஒரு புரோட்டானின் அல்லது நியூட்ரானின் பிணைப்பாற்றல் என்பது அதனைக் கருவிலிருந்து பிரித்து எடுக்கத் தேவையான ஆற்றலாகும். அதுபோல் ஒரு எலக்ட்ரானை விடுவிக்கத் தேவையான ஆற்றல், எலக்ட்ரானின் பிணைப்பாற்றலாகும்.
# கி. தனவேல்

**கி. தனவேல்** என்பவர் இந்திய ஆட்சிப் பணி அதிகாரி மற்றும் தமிழ் கவிஞர் ஆவார். கடலூர் மாவட்டம் புதுகூரைப்பேட்டை என்கிற ஊரைச் சேர்ந்த இவர் தற்போது சென்னையில் இந்திய ஆட்சிப்பணி அதிகாரியாகப் பணியாற்றி வருகிறார். இவர் கி. தனவேல் மற்றும் பொன்தனா என்கிற பெயர்களில் கவிதை நூல்களை எழுதி வெளியிட்டிருக்கிறார்.  
தனவேல் 1956ஆம் ஆண்டு கடலூர் மாவட்டம் பழைய கூரைப்பேட்டை (நெய்வேலி) கிராமத்தில் பிறந்தார். நெய்வேலி நிலக்கரி நிறுவனம் அமைப்பதற்காக வேறு சில கிராமங்களுடன் சேர்த்து இந்த கிராமம் முழுவதும் அரசால் கையகப்படுத்தப்பட்டதால், 1957-ஆம் ஆண்டில் இவ்வூரார் அனைவரும் குடிபெயர்ந்து, விருத்தாசலம் அருகில் புதிதாக அமைக்கப்பட்ட புது கூரைப்பேட்டை கிராமத்தில் குடியேறி வசித்து வருகிறார்கள்.
# கி. தனவேல்

## கல்வி

இவர், தொடக்கக் கல்வியை கிராமத்திலும், பின்னர் விருத்தாசலம் அரசு உயர்நிலைப் பள்ளியில் 11-ஆம் வகுப்பு வரையிலும் பயின்றார். விருத்தாசலம் கொளஞ்சியப்பர் அரசு கலைக் கல்லூரியில் புகுமுக வகுப்பு பயின்றார்.சென்னை பச்சையப்பன் கல்லூரியில் இளம் அறிவியலில் (B.Sc.) வேதியியல் பட்டமும் (1973-76), சென்னை சட்டக் கல்லூரியில் B.L. பட்டப் படிப்பினையும் (1976 -79) பயின்றார்.பணியில் சேர்ந்த பிறகு அஞ்சல்வழிக் வழிக் கல்வியின் மூலம் பயின்று, முதுகலை (M.A.) தமிழ் இலக்கியத்திலும்,முதுகலை வணிக மேலாண்மை (M.B.A.) பட்டமும் பெற்றார்.  
இவர், சென்னைப் பல்கலைக்கழகத்தில், “தமிழ்நாட்டின் வேளாண்மை விரிவாக்க மேலாண்மையில் தகவல் தொழில்நுட்பத்தின் பயன்பாடு” என்ற தலைப்பில் ஆராய்ச்சியை மேற்கொண்டு, பணி ஓய்விற்கு பின் 2018-ஆம் ஆண்டில் முனைவர் (Ph.D.) பட்டம் பெற்றார்.  
இவர், இங்கிலாந்து, அமெரிக்கா, ஆஸ்திரேலியா, கனடா, சீனா, ஜெர்மனி, பிரான்சு, சுவிட்சர்லாந்து, நார்வே, ஸ்வீடன், தாய்லாந்து, மலேசியா, சிங்கப்பூர் உள்ளிட்ட 21 நாடுகளில் அரசு முறைப் பயணங்கள் மேற்கொண்டு முப்பதுக்கும் மேற்பட்ட உலகப் பல்கலைக்கழகங்களைப் பார்வையிட்டுள்ளார். நாற்பதுக்கும் மேற்பட்ட பன்னாட்டுக் கருத்தரங்குகளில் கலந்து கொண்டுள்ளார்.அமெரிக்காவின் ‘ஹார்வார்டு’ பல்கலைக் கழகத்தில் (2006) குறுகிய கால மேலாண்மைப் பயிற்சி பெற்றுள்ளார். 2010-ஆம் ஆண்டில் தென்கொரியாவில் கொரியா வளர்ச்சி நிறுவனத்தில் (KDI -Seoul) நிருவாகப் பயிற்சியினையும், தாய்லாந்து நாட்டில் (ADPC-Bangkok) ‘பேரிடர் மேலாண்மை’ குறித்த சிறப்புப் பயிற்சியினையும் பெற்றுள்ளார்.
# கி. தனவேல்

## அரசுப்பணி

இவர், தொடக்கத்தில் இந்தியன் வங்கியில் ஆறு ஆண்டு காலம் (1979-85) பணியாற்றியுள்ளார். பின்னர் தமிழ்நாடு அரசுப் பணியாளர் தேர்வாணையம் மூலம் (குரூப் -I) துணை ஆட்சியராகத் தேர்வு செய்யப்பட்டு 1985 ஆகஸ்ட் மாதம், (பயிற்சி) துணை ஆட்சியராக தஞ்சாவூர் மாவட்டத்தில் தனது அரசுப் பணியைத் தொடங்கினார். அதன் பின்னர் கீழ்க்காணும் பதவிகளையும் வகித்து வந்துள்ளார்.  
1. வருவாய்க் கோட்ட அலுவலர், நாமக்கல் மாவட்டம்
1. மாவட்ட உணவுப் பொருள் வழங்கல் அலுவலர், காஞ்சிபுரம் மாவட்டம்
1. மாவட்ட உணவுப் பொருள் வழங்கல் அலுவலர், வேலூர் மாவட்டம்
1. முதுநிலை மண்டல மேலாளர், தமிழ்நாடு நுகர் பொருள் வாணிபக் கழகம், தஞ்சாவூர் மாவட்டம்
1. மாவட்ட வருவாய் அலுவலர், தஞ்சாவூர் மாவட்டம்
1. தனி அலுவலர், கூட்டுறவு சர்க்கரை ஆலை, அலங்காநல்லூர், மதுரை மாவட்டம்
# கி. தனவேல்

## இந்திய ஆட்சிப்பணி

தனவேல் 1996ஆம் ஆண்டு இந்திய ஆட்சிப் பணிக்கு தேர்வு செய்யப்பட்டு, சென்னை வணிக வரித்துறையில் துணை ஆணையராக பதவி ஏற்றார். அதன் பிறகு 1998 முதல் 2001 வரை 3 ஆண்டுகளுக்கு மேல் திருநெல்வேலி மாவட்ட ஆட்சித் தலைவராக பதவி வகித்தார்.  
பின்வரும் உயர் பதவிகளையும் இவர் வகித்து வந்துள்ளார்:
1. இணை ஆணையர், வருவாய் நிர்வாகம், சென்னை
1. இயக்குர், தோட்டக் கலைத் துறை, சென்னை
1. அரசுச் செயலாளர், வருவாய்த்துறை
1. அரசுச் செயலாளர், பொதுப்பணித்துறை
1. உறுப்பினர் - செயலாளர், மாநிலத் திட்டக் குழு
1. மேலாண்மை இயக்குநர், தமிழ்நாடு தொழில் வளர்ச்சி நிறுவனம்
1. அரசுச் செயலாளர், குறு, சிறு மற்றும் நடுத்தரத் தொழில் நிறுவனங்கள் துறை.
# கி. தனவேல்

## கவிதை நூல்கள்

1. வழி விடுங்கள் - முதல் பதிப்பு - மே, 1996, இரண்டாம் பதிப்பு - செப்டம்பர், 2012)
1. வேணு கானம் - செப்டம்பர், 2012)
1. தேவதை உலா - செப்டம்பர், 2012)
1. செம்புலச் சுவடுகள்-ஆகத்து, 2013)
1. ஊமைச் சங்கு
# கி. தனவேல்

## விருதுகள்

### அரசு விருதுகள்

1) இவர் திருநெல்வேலி மாவட்ட ஆட்சித் தலைவராக (1998-2001) முனைப்புடன் பணியாற்றி, பல்வேறு அரசுத் திட்டங்களை சிறப்பாக செயல்படுத்தியமைக்காக, சென்னையில் நடைபெற்ற மாவட்ட ஆட்சித் தலைவர்கள் மாநாட்டின் பொழுது, இவருக்கு அன்றைய முதலமைச்சர் கலைஞர் மு. கருணாநிதி அவர்களால் ஐந்து சிறப்பு விருதுகள் வழங்கப்பட்டு, சிறந்த மாவட்ட ஆட்சித் தலைவர் என்ற பாராட்டுதலைப் பெற்றார்.  
2) தமிழ் தட்டச்சுப் பொறியின் விசைப் பலகையில் நடைமுறைக்குத்தேவையான பல்வேறு குறியீடுகள் இல்லாத நிலையை ஆராய்ந்து இவர் அரசுக்கு அனுப்பிய கருத்துரு ஏற்றுக் கொள்ளப்பட்டு, 1997-ஆம் ஆண்டில் திருவள்ளுவர் திருநாளன்று (15-01-1997) இவருக்கு தமிழக அரசின் பணப்பரிசும் பாராட்டுச் சான்றிதழும் அன்றைய முதலமைச்சர் கலைஞர் மு. கருணாநிதி அவர்களால் வழங்கப்பட்டது. இவரது பரிந்துரை தமிழக அரசால் ஏற்கப்பட்டு அரசாணை மூலம் தமிழ் தட்டச்சுப் பொறிகளில் நடைமுறைப் படுத்தப்பட்டது.  
3) எழுத்தறிவு இல்லாதவர்களுக்கு எழுத்தறிவு புகட்டும் அறிவொளி இயக்கத்தினை, திருநெல்வேலி மாவட்டத்தில் சிறப்பாக செயல்படுத்தியமைக்காக இவருக்கு 1999- 2000 ஆம் ஆண்டிற்கான மாநில அளவிலான டாக்டர் மால்கம் ஆதிசேஷய்யா விருது வழங்கப்பட்டது.  
4) இவர் (குறு, சிறு மற்றும் நடுத்தரத் தொழில் நிறுவனங்கள் துறையின்) அரசுச் செயலாளராக (2013-14) சிறப்பாகப் பணியாற்றியதன் விளைவாக தமிழ்நாடு, குறு, சிறு மற்றும் நடுத்தரத் தொழில் நிறுவனங்களின் வளர்ச்சியில் இந்தியாவிலேயே முதல் நிலை மாநிலமாக தேர்வு செய்யப்பட்டு, நடுவண் அரசின் சிறப்பு விருதைப் பெற்றது. அதற்காக அன்றைய முதலமைச்சர் செல்வி. ஜெ. ஜெயலலிதா அவர்களது பாராட்டினையும் இவர் பெற்றுள்ளார்.
# கி. தனவேல்

## விருதுகள்

### அமைப்புகளின் விருதுகள்

1) இளைஞர் நலத்திற்காக இவர் ஆற்றிய சேவைக்காக, 12.01.2000 அன்று நடந்த (இளையோர் எழுச்சி ஆண்டு-2000) தேசிய இளையோர் தினவிழாவில் நெல்லை ரோட்டரி சங்கம் இவருக்கு “இளைய பாரதி” என்ற பட்டத்தை வழங்கி சிறப்பித்துள்ளது.  
2) இவரது, தமிழார்வத்தையும்,பேச்சாற்றலையும் பாராட்டித் தென்காசி திருவள்ளுவர் கழகம் இவருக்கு ‘தமிழ் முகில்’ என்ற பட்டத்தை வழங்கி சிறப்பித்தது. இப்பட்டத்தை முனைவர் வா.செ. குழந்தைசாமி அவர்கள் வழங்கி இவரைப் பாராட்டியுள்ளார்.
# சந்திர பான் பிரசாத்

**சந்திர பான் பிரசாத்** (*Chandra Bhan Prasad*, பிறப்பு: செப்டம்பர் 1958) ஒரு தலித் படைப்பாளி. ஆங்கிலத் தினசரிகளில் தொடர்ந்து கட்டுரைகள் எழுதிய முதல் இந்திய தலித்தும் ஆவார்.
# சந்திர பான் பிரசாத்

## இளமைக்காலம்

உத்தரப் பிரதேசத்தின் கிழக்குப் பகுதியைச் சேர்ந்த, ஆசாம்கார்த் மாவட்டத்தில் உள்ள ஒரு கிராமத்தில், பாசி தலித் (Pasi Dalith) குடும்பத்தில் சந்திர பான் பிரசாத் பிறந்தார். இவரது பெற்றோர் படிக்காதவர்களாக இருந்தபோதிலும், போதுமான அளவு விவசாய நிலத்திற்குச் சொந்தக்காரர்களாக இருந்தனர்.
# சந்திர பான் பிரசாத்

## கல்வி

ஜவஹர்லால் நேரு பல்கலைக்கழகத்தில் சர்வதேச அரசியலில் முதுமாணிப் பட்டம் பெற்றதுடன், முனைவர் பட்டத்தைப் பெற்றிடவும் பதிவு செய்தார். ஆனால், முனைவர் பட்டத்தை நிறைவு செய்யவில்லை.
# சந்திர பான் பிரசாத்

## அரசியல் ஈடுபாடு

சந்திர பான் பிரசாத், இளமாணிப் பட்டப்படிப்பு மாணவராக இருந்தபோது அரசியலில் ஈடுபட்டதுடன், இந்தியப் பொதுவுடமைக் கட்சி (மார்க்சியம்-லெனினியத்திலும் இணைந்தார். பின்னர், அவர் புதுத் தாராளமயக் கொள்கை மற்றும் தடையற்ற சந்தை பொருளாதாரத்திற்கு ஆதரவு தந்தார். ஸ்பெக்ட்ரம் பிரச்சினைக்கு சரியான முடிவு எடுக்கப்பட்டுள்ளது என்பதும் அவர் கருத்தாக இருந்தது. இடதுசாரிகளின் நடவடிக்கை "அவர்கள் சந்தோஷமாக இருக்கிறார்கள் என்ற வெறுப்பு மக்களிடம் உள்ளது," என்ற முடிவிற்கு வந்தார். பின்னர் தலித் மக்களை நகரங்களுக்குச் சென்று புதிய வாழ்க்கையை மேற்கொள்ளுமாறு ஊக்குவித்தார். தில்லி மற்றும் லக்னோவில் மட்டும் வெளிவந்து கொண்டிருந்த பயனீர் (The Pioneer) என்ற ஆங்கிலத் தினசரியில், 1999 முதல் வாரந்தோறும் தலித் டைரி என்ற தலைப்பில் எழுதத் துவங்கினார். இத்தொடர் 2003 வரை தொடர்ந்தது. அந்தக் கட்டுரைகள் அனைத்தும் அதே பெயரில் தொகுக்கப்பட்டு ஒரு புத்தகமாக வெளியிடப்பட்டது.
# சந்திர பான் பிரசாத்

## ஆங்கில தேவி கோயில்

உத்தரப் பிரதேச மாநிலத்தில் லகிம்பூர் கேரி மாவட்டத்தில் உள்ள பங்கா என்ற குக்கிராமத்தில் மக்களிடையே ஆங்கில விழிப்புணர்வை ஊக்குவிப்பதற்காக ஆங்கில தேவி கோவிலை கட்டியுள்ளார்.
# சீமைத்தேவதாரு

***சீமைத் தேவதாரு*** (*Pinus roxburghii* அல்லது *chir pine*) என்பது இமயமலைப் பகுதியில் தோன்றிய மரம்.  
இம்மரங்கள் வடக்குப் பாக்கித்தான் (வடமேற்கு எல்லைப்புற மாகாணம், ஆசாத் காஷ்மீர், இசுலாமாபாத், இந்தியாவின் வடக்கே (சம்மு காசுமீர், பஞ்சாப், இமாசலப் பிரதேசம், உத்தராகண்டம், சிக்கிம்) மற்றும் நேபாளம் முதல் பூட்டான் வரை காணப்படுகிறது.
# சிவானந்த போதம்

**சிவானந்த போதம்** என்னும் பெயரில் ஒரு நூல் இருந்தது என்பதை 16 ஆம் நூற்றாண்டில் தோன்றிய சிவானந்த போத சாரம் என்னும் நூலால் அறியமுடிகிறது. இந்தச் ‘சார’ நூல் 30 அவதாரங்களைக் கூறுவதால் சிவானந்த போத நூலில் இவை விரிவாக விளக்கப்பட்டிருக்கும் என அறியமுடிகிறது. சிவானந்த போத நூலின் காலம் 15 ஆம் நூற்றாண்டு. இது மெய்கண்ட பரம்பரை போற்றும் நூல்.  
சிவானந்த போதம் என்னும் பெயரில் 18 ஆம் நூற்றாண்டில் தோன்றிய மற்றொரு நூலும் உள்ளது. இது வீர சைவ நூல்.
# சிவானந்த போதம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
# சிவப்பிரகாசக் கருத்து

**சிவப்பிரகாசக் கருத்து** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகள் என்னும் சைவ ஆசாரியரால் எழுதப்பட்டது. இது 64 அடிகள் கொண்ட ஆசிரியப்பாவால் ஆன நூல். இதில் சிவப்பிரகாசப் பாடல்களுக்கு அடி வரவும், அதிகார அடைவும் தொகுத்துக் கூறப்பட்டுள்ளன.  
இந்தச் செய்தியை மதுரைச் சிவப்பிரகாசர் குறிப்பிடுகிறார். இந்தக் குறிப்பு:
:இப்படி உமாபதி தேவன் உரைத்த
:மெய்ப்படு சிவப்பிர காச விருத்தக்
:கருத்தினது உண்மை விரித்துரைத் தருளினன்
:சண்பையில் வாழும் தவகுரு நாதன்
:பண்புஅமர் **சிற்றம் பலவன்** தானே
# சிவப்பிரகாசக் கருத்து

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# சிற்றம்பலநாடி கட்டளை

**சிற்றம்பலநாடி கட்டளை** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகள் என்னும் சைவ ஆசாரியரால் எழுதப்பட்டது. சாத்திர உண்மைகளில் சிலவற்றை மட்டும் எடுத்துக்கொண்டு அதை அளவுபடுத்தி உரைக்கும் உரைநடை நூல் இது.  
பிற்காலத்தில் வேதாந்த-பரமாகவும், சித்தாந்த-பரமாகவும் பல நூல்கள் தோன்றின. இவற்றிற்கெல்லாம் ஆதியாக அமைந்த நூல் இந்தக் கட்டளை நூல்.  
மெய்கண்ட சாத்திரக் கட்டளை என்னும் புதுப்பெயர் சூட்டப்பட்டு இந்த நூல் வெளிவந்துள்ளது.  
இந்த நூல் நெய்கண்ட சாத்திர மரபாகிய பதி, பசு, பாசம் என்னும் அடிப்படைத் தத்துவங்களை விளக்குகிறது.
# சிற்றம்பலநாடி கட்டளை

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# ஞானப் பஃறொடை

**ஞானப் பஃறொடை** என்னும் நூல் 14 ஆம் நூற்றாண்டில் வாழ்ந்த சிற்றம்பல நாடிகள் என்னும் சைவ ஆசாரியரால் எழுதப்பட்டது. இந்த நூல் கிடைக்கவில்லை.  
மதுரைச் சிவப்பிரகாசர் தாம் எழுதிய சிவப்பிரகாசம் 60 ஆம் பாடல் உரையில் இந்த நூலைக் குறிப்பிடுகிறார். சாத்திரக் கோவை என்னும் தொகுப்பு நூலிலும் இந்த ஞானப் பஃறொடை நூல் இல்லை. சாத்திரக் கோவை நூலில் சிற்றம்பல நாடிகள் கண்ட ‘மெய்கண்ட சாத்திர’க் கருத்துகள் பொன் போலப் போற்றப்பட்டுள்ளன. அதிலேயே இந்த நூல் இல்லை என்பது எண்ணத் தக்கது.
# ஞானப் பஃறொடை

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# ஹேமா

**ஹேமா** என்பவர் ஒரு தமிழக எழுத்தாளர். தமிழ்நாடு அரசின் வருவாய்த் துறையில் பணியாற்றி வரும் இவர் தமிழில் வெளியாகும் பல்வேறு அச்சிதழ்களில் சிறுகதைகள் மற்றும் கவிதைகளை எழுதி வருகிறார்.
# ஹேமா

## எழுதியுள்ள நூல்கள்

- நந்தவனம் - கௌதம் பதிப்பகம் வெளியீடு (ஆகஸ்ட் 2012)
# படிமம்:Parvathinathasivam.jpg

## நியாயமான பயன்பாடு

The image linked here is claimed to be used under fair use as:
1. it is a historically significant photo of a famous individual;
1. the photo is only being used for informational purposes.  
Source: http://parvathinathasivam.blogspot.com
# சிவ ராஜ்குமார்

**சிவ ராஜ்குமார்** என்பவர் இந்தியத் திரைப்பட நடிகர், தயாரிப்பாளர், பின்னணிப் பாடகர் என்ற பன்முகத் தன்மை கொண்டவர். இவர் கன்னடத் திரையுலகில் புகழ்பெற்றவராக உள்ளார். இவர் கன்னட நடிகரான ராஜ்குமாரின் முதல் மகனாவார்.  
1986ல் சிவ ராஜ்குமார் தன்னுடைய திரைப்பட வாழ்க்கையை சிங்கீதம் சீனிவாசராவ் இயக்கத்தில் வெளிவந்த ஆனந்த் திரைப்படத்தின் மூலம் தொடங்கினார். இந்தியத் திரையுலகில் நூறு படங்களுக்கு மேல் நடித்தவர் என்ற பெருமை இவருக்குண்டு.
# மேலநீலிதநல்லூர் ஊராட்சி ஒன்றியம்

**மேலநீலிதநல்லூர் ஊராட்சி ஒன்றியம்** , தமிழ்நாட்டின் தென்காசி மாவட்டத்தில் உள்ள 10 ஊராட்சி ஒன்றியங்களில் ஒன்றாகும். சங்கரன்கோயில் வட்டத்தில் உள்ள மேலநீலிதநல்லூர் ஊராட்சி ஒன்றியத்தில் 20 கிராம ஊராட்சி மன்றங்கள் உள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் மேலநீலிதநல்லூரில் அமைந்துள்ளது.
# மேலநீலிதநல்லூர் ஊராட்சி ஒன்றியம்

## மக்கள்தொகை பரம்பல்

2011 ஆம் ஆண்டு மக்கட்தொகை கணக்கெடுப்பின் படி, மொத்த மக்கள்தொகை 95,104 ஆகும். அதில் ஆண்கள் 47,038; பெண்கள் 48,066 ஆவார்.
# மேலநீலிதநல்லூர் ஊராட்சி ஒன்றியம்

## ஊராட்சி மன்றங்கள்

மேலநீலிதநல்லூர் ஊராட்சி ஒன்றியத்தில் உள்ள 20 கிராம ஊராட்சி மன்றங்களின் பட்டியல்;
1. வெள்ளாளன்குளம்
1. வடக்குபனவடலி
1. சேர்ந்தமங்கலம் மஜரா
1. சேர்ந்தமங்கலம் கஸ்பா
1. பெரியகோவிலான்குளம்
1. பட்டாடைகட்டி
1. நடுவக்குறிச்சி மைனர்
1. நடுவக்குறிச்சி மேஜர்
1. மேலநீலிதநல்லூர்
1. குருக்கள்பட்டி
1. குலசேகரமங்கலம்
1. கோ. மருதப்பபுரம்
1. கீழநீலிதநல்லூர்
1. இலந்தைக்குளம்
1. ஈச்சந்தா
1. சின்னகோவிலான்குளம்
1. மருதன்கிணறு
1. மலையாங்குப்பம்
1. உசிலங்குளம்
1. மகேந்திரவாடி
# நடுவண் வங்கி

.]]
**நடுவண் வங்கி **(central bank), **ரிசர்வ் வங்கி ** (reserve bank), அல்லது **நாணய ஆணையம் ** (monetary authority) அல்லது **மத்திய வங்கி** எனப்படுவது ஒரு அரசின் நாணயம், பணப்புழங்கல், மற்றும் வட்டி வீதங்களை மேலாண்மை செய்கின்ற பொதுத்துறை அமைப்பாகும். நடுவண் வங்கிகள் வழக்கமாக தங்கள் நாட்டில் செயல்படுகின்ற வணிக வங்கி அமைப்பை மேற்பார்வையிடும் பொறுப்பையும் கொண்டுள்ளன. ஓர் வணிக வங்கிக்கு எதிராக நடுவண் வங்கிக்கு நாட்டில் புழங்கும் பணத்தின் அடித்தளத்தை உயர்த்துவதில் ஏகபோக உரிமை உள்ளது; இந்த வங்கி அச்சடித்து வெளியிடும் நாணயத் தாள்கள் சட்டப்படி செல்லுபடியாகும். தெற்காசியாவில் எடுத்துக்காட்டுகளாக இந்திய ரிசர்வ் வங்கி மற்றும் இலங்கை மத்திய வங்கிகளைக் கூறலாம்.  
வட்டி வீதங்களை ஏற்றியிறக்கியும், பண இருப்புத் தேவைகளை வரையறுத்தும், நிதி நெருக்கடிகளின் போது வங்கித் துறைக்கு கடைசி கடன்வழங்குபவராக செயல்பட்டும் நாட்டின் பணப்புழங்கலை (பணவியல் கொள்கை) மேலாண்மை செய்தலே நடுவண் வங்கியின் முதற்கடமை ஆகும். நடுவண் வங்கிகளுக்கு பொதுவாக மேற்பார்வையிடும் அதிகாரங்களும் கொடுக்கப்படுகின்றன; வங்கிகளின் மூடல்கள், வணிக வங்கிக்களுக்கான தீவாய்ப்புக்களைக் குறைத்தல் மற்றும் பிற நிதிய நிறுவனங்கள் பொறுப்பில்லாத அல்லது ஏமாற்று வழிகளில் செயல்படுவதை தடுத்தல் போன்ற நோக்கங்களுக்காக இந்த அதிகாரங்கள் அரசினால் வழங்கப்பட்டுள்ளன. . பெரும்பாலான வளர்ச்சியுற்ற நாடுகளின் நடுவண் வங்கிகள் அரசியல் குறுக்கீடுகள் இன்றி தனித்துச் செயல்படும் வகையில் நிறுவன அமைப்பு வடிவமைக்கப்பட்டுள்ளது.  
நடுவண் வங்கியின் முதன்மைத் தலைவர் பொதுவாக ஆளுநர், தலைவர் (Governor, President) எனவும் ஆளுநர்களின் வாரியம் உள்ள ஐக்கிய அமெரிக்கா போன்ற நாடுகளில் அவைத்தலைவர் (Chairman) எனவும் அழைக்கப்படுகின்றனர்.
# பென்ட்லி

**பென்ட்லி மோட்டார்சு லிமிட்டெட் ** (*Bentley Motors Limited*) விரைவான, சொகுசு தானுந்து வண்டிகளைத் தயாரிக்கும் பிரித்தானிய நிறுவனம் ஆகும். இது *டபுள்யூ. ஓ. பென்ட்லி* என்பவரால் சனவரி 18, 1919இல் நிறுவப்பட்டது. இது இங்கிலாந்தின் செசையர் கௌன்ட்டியில் கிரெவே என்னுமிடத்தில் அமைந்துள்ளது. முன்னதாக இந்த நிறுவனம் முதலாம் உலகப் போரின்போது வானூர்திகளில் பயன்படுத்தப்பட்ட உந்துப்பொறிகளுக்காக அறியப்பட்டது. போருக்குப் பின்னர் பென்ட்லி பிரான்சின் லெ மானில் நடைபெற்ற 24 மணிநேர தொடர்ந்த ஓட்டப் போட்டிகளில் 1924ஆம் ஆண்டு கலந்து கொள்வதற்காக விளையாட்டுத்தர தானுந்தைத் தயாரித்தார். அந்தாண்டும் தொடர்ந்து 1927, 1928, 1929 மற்றும் 1930களிலும் இப்போட்டியை இவரது நிறுவனம் வென்றது.  
1931இல் இந்த நிறுவனத்தை ரோல்சு-ரோய்சு கையகப்படுத்தி தயாரிப்பை இலண்டனில் இருந்து டெர்பிக்கும் பின்னர் தற்போதைய கிரெவேக்கும் மாற்றியது. 1998இல் செருமனியின் வாக்சுவேகன் குழுமம் £430 மில்லியனுக்கு இதனை வாங்கியது. பென்ட்லி சொகுசு தானுந்துகளின் மிகப்பெரும் சந்தையாக சீனா விளங்குகிறது.
# பென்ட்லி

## மேலும் அறிய

-
-
# ஐரோப்பிய வாகைக் கழகங்களின் கோப்பை

**ஐரோப்பிய வாகைக் கழகங்களின் கோப்பை ** (*European Champion Clubs' Cup*, அல்லது **Coupe des Clubs Champions Européens**), அல்லது சுருக்கமாக **ஐரோப்பியக் கோப்பை**, யூஈஎஃப்ஏ வாகையர் கூட்டிணைவு போட்டிகளில் வெற்றிகாணும் காற்பந்தாட்ட சங்கத்திற்கு யூஈஎஃப்ஏவால் ஆண்டுதோறும் வழங்கப்படும் கோப்பை ஆகும். பழைய வடிவத்தில் இந்தக் கோப்பையின் பெயராலேயே காற்பந்துப் போட்டிகளும் அறியப்பட்டு வந்தன. 1992-93 ஆண்டுப் போட்டிகளிலிருந்து இந்தப் போட்டிகள் *யூஈஎஃப்ஏ வாகையர் கூட்டிணைவு போட்டிகள்* என அறியப்படுகின்றன.  
ஐந்து முறை வென்ற அல்லது மூன்றுமுறை தொடர்ந்து வென்ற காற்பந்துச் சங்கம் இந்தக் கோப்பையை தங்களிடமே வைத்துக் கொள்ளலாம் என்பதால் இக்கோப்பை பலமுறை உருவாக்கப்பட்டுள்ளது.
# ஐரோப்பிய வாகைக் கழகங்களின் கோப்பை

## கோப்பையை நிரந்தரமாக தங்களிடம் தக்க வைத்துள்ள சங்கங்கள்

பழைய விதிகளின்படி ஆடப்பட்ட 1968-69 முதல் 2008-09 வரை இந்தக் கோப்பையை ஐந்து சங்கங்கள் தங்களிடமே வைத்துள்ளன:
- ரியல் மாட்ரிட் 1956–60 மற்றும் 1966இல் ஆறுமுறை வென்றபின். இதன்பிறகு இவர்கள் மேலும் மூன்று முறை,1998, 2000, மற்றும் 2002 வென்றுள்ளனர்.
- அயாக்சு 1973இல் மூன்றாம் தொடர்ந்த வெற்றிக்குப் பின்னர். நான்காம் முறையாக 1995இல் வென்றனர்.
- பயர்ன் மியூனிக், 1976இல் தங்கள் தொடர்ந்த மூன்று வெற்றிகளுக்குப் பின்னர். நான்காம் முறையாக 2001இல் வென்றனர்.
- மிலான், 1994இல் தங்களது ஐந்தாம் வெற்றிக்கு பின்னர். இதன் பிறகு 2003இலும் 2007இலும் இரண்டு முறை வென்றுள்ளனர்.
- லிவர்ப்பூல், 2005இல் தங்கள் ஐந்தாம் வெற்றிக்கு பின்னர்.
# உடல்நல இயற்பியல்

**உடல்நல இயற்பியல்** (*Health physics* அல்லது *Physics of Radiation Protection*) என்பது கதிர்வீச்சின் தீய விளைவுகளிலிருந்து உயிரினங்களைப் பாதுகாக்கும் முறைகள் பற்றியும் விரிவாக ஆராயும் இயற்பியல் பிரிவு ஆகும். உடல்நல இயற்பியல் மின்காந்த அலைகள் அல்லது அயனியாக்கத்தைப் பயன்படுத்தும் அல்லது உற்பத்திசெய்யும் சிலவகை மருத்துவ நிறுவனங்கள், அரசு பரிசோதனைக் கூடங்கள், ஆய்வகங்கள், அணு உலைகள் போன்றவை வெளியிடும் மின்காந்த அலைகள், உயிர்வாழ்வனவற்றில் தோற்றுவிக்கும் பல விளைவுகள் பற்றியும் இது ஆராய்கிறது.
# விடுப்பாற்றல்

**விடுப்பாற்றல்** (Work function ) ஒளி எலக்ட்ரான்களையும் (Photo electron) வெப்ப அயனிகளையும் (Thermions) அவைகளை உமிழும் உலோகப் பரப்பிலிருந்து வெளியேற்ற மட்டும் தேவையான ஆற்றல். இவ்வாற்றல் எலக்ட்ரான் வோல்டில் (eV) அளவிடப்படுகிறது. எடுத்துக் காட்டிற்காக ஓர் ஒளிக் குவாண்டம் hν ஒரு பரப்பில் விழுந்து ஓர் ஒளிஎலக்ட்ரானை உமிழ்வதாகவும் அந்த எலக்ட்ரான் v என்ற திசைவேகத்துடன் செல்வதாகவும் கொண்டால்,
hν =W+½mv² றிற்குச் சமமாகும். இங்கு W என்பது விடுப்பாற்றலைக் குறிக்கும்.
# இனியா (நடிகை)

**சுருதி சாவந்த்** (ஆங்கிலம்:Shruthi Sawant) இவர் **இனியா** என்னும் பெயரைக் கொண்டு நன்கு அறியப்படுபவர், இவர் ஒரு இந்திய திரைப்பட நடிகை ஆவார். தமிழ் மற்றும் மலையாளத் திரைப்படங்களில் அதிகமாக பணியாற்றியுள்ளார்.
# இனியா (நடிகை)

## வாழ்க்கை வரலாறு

கேரளா மாநிலத்தை பூர்வீகமாகக் கொண்ட இனியாவுக்கு ஒரு சகோதரன் மற்றும் ஒரு சகோதரி என இரண்டு உடன் பிறந்தவர்கள் உள்ளனர். மேலும் இவர் பல மலையாள தொலைக்காட்சி தொடர், ஆங்கில குறும்படம் மற்றும் நான்காம் வகுப்பு படித்துக் கொண்டிருக்கும் போதே குழந்தை நட்சத்திரமாக தொலைக்காட்சி படங்களில் நடித்துள்ளார். மேலும் 2005 ஆம் ஆண்டு மிஸ் திருவனந்தபுரம் அழகிப் போட்டியில் கலந்து கொண்டு வெற்றி வாகைச் சூடினார்.
2010 ஆம் ஆண்டு வெளியான *பாடகசாலை* என்னும் தமிழ்த் திரைப்படத்தின் மூலம் தமிழ் திரையுலகில் அறிமுகமானார். அதனைத் தொடர்ந்து இயக்குநர் மிஷ்கின் இயக்கிய மர்மத் திகில் திரைப்படமான யுத்தம் செய் திரைப்படத்தில் சேரனின் சகோதரியாக துணை பாத்திரத்தில் நடித்தார். பின்னர் அதனைத் தொடர்ந்து இயக்குநர் சற்குணம் இயக்கிய வாகை சூட வா திரைப்படம் மிகப் பெரிய வெற்றிப் படமாக அமைந்ததோடு பல விருதுகளையும் பெற்றுத்தந்தது. இப்படத்தைத் தொடர்ந்து அருள்நிதியுடன் ‘மௌனகுரு’ என்ற படத்தில் நடித்துள்ளார். அதன் பின் தங்கர்பச்சானின் இயக்கத்தில் அம்மாவின் கைபேசி என்ற படத்தில் நடித்துள்ளார். இயக்குநர் பாரதிராஜா வாகை சூட வா படத்தில் இனியாவின் நடிப்பைப் பார்த்து வியந்து தான் இயக்கிவரும் திரைப்படமான **அன்னக் கொடியும் கொடி வீரனும்** என்ற படத்தில் அமீரிருக்கு சோடியாக நடிக்க கையெழுத்திட்டார். பின்னர் அமீருக்கும், பாரதி ராஜாவுக்கும் கருத்து வேறுபாடு காரணங்களால் அமிர் படத்தில் இருந்து நீக்கப் பட்டார் ஆகையால் இனியாவும் இத்திரைப்படத்தில் இருந்து நீக்கப்பட்டார்.
# இனியா (நடிகை)

## திரைப்பட வரலாறு

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2005 | *சைரா* | மலையாளம் |  |  |
| 2006 | *தி சேக்ரட் பேஸ்* | ஆங்கிலம் | குறும்படம் |  |
| 2009 | *டலாமர்மரன்கால்* | மலையாளம் |  |  |
| 2010 | *பாடகசாலை* | தமிழ் |  |  |
| 2011 | *யுத்தம் செய்* | சாரு | தமிழ் |  |
| *உம்மா* | மலையாளம் |  |  |  |
| *வாகை சூட வா* | மதி | தமிழ் | சிறந்த அறிமுக நடிகைக்கான எடிசன் விருது
பரிந்துரைக்கப்பட்டது - சிறந்த நடிகைக்கான பிலிம்பேர் விருது - தமிழ்
பரிந்துரைக்கப்பட்டது - சிறந்த நடிகைக்கான விஜய் விருதுகள்
பரிந்துரைக்கப்பட்டது - சிறந்த அறிமுக நடிகைக்கான விஜய் விருது |  |
| *மௌன குரு* | ஆர்த்தி | தமிழ் |  |  |
| 2012 | *பூபாததில் இல்லாத ஓரிடம்* | பாமா | மலையாளம் |  |
| *அம்மாவின் கைப்பேசி* | செல்வி | தமிழ் |  |  |
| 2013 | *ஒமிகா.இஎக்ஸ்இ* | அலீனா அந்தோணி | மலையாளம் |  |
| *ரேடியோ* | சுவேதா | மலையாளம் |  |  |
| *சென்னையில் ஒரு நாள்* | தமிழ் |  |  |  |
| *கண் பேசும் வார்தைகள்* | ஜனனி | தமிழ் | பிந்தைய தயாரிப்பு |  |
| *நுகம்* | தமிழ் | தயாரிப்பில் |  |  |
| *நாகபந்தம்* | சக்கரா | மலையாளம் | படபிடிப்பில் |  |
| *என்டெ ஒர்மய்ல்* | மலையாளம் | படபிடிப்பில் |  |  |
| *மாசாணி* | மாசாணி | தமிழ் | படபிடிப்பில் |  |
| 2014 | *நான் சிகப்பு மனிதன்* | தமிழ் |  |  |
| 2014 | *காக்கா முட்டை* | தமிழ் | } |  |
# இனியா (நடிகை)

## வெளியிணைப்பு

-
# எமீலியோ சேக்ரே

**எமிலியோ ஜி. சேக்ரே** (Emilio Gino Segrè: 1 பெப்ரவரி 1905 – 22 ஏப்ரல் 1989) ஒரு இத்தாலிய இயற்பியலறிஞர். 1959 ஆம் ஆண்டு டிசம்பர் 11 இல் எதிர் புரோட்டானைக் கண்டறிந்ததற்காக ஓவென் சேம்பர்லெயின் என்பவருடன் நோபல் பரிசினைப் பகிர்ந்துகொண்டார். இத்தாலியிலோர் யூதக் குடும்பத்தில் பிறந்திருந்தாலும் 'இத்தாலிய ரேசியல் சட்டம்' (Italian Racial Laws) காரணமாக சேக்ரே 1938-ல் அமெரிக்காவிற்கு குடிபெயர்ந்தார். 1944 முதல் அமெரிக்கக் குடியுரிமை பெற்று அமெரிக்கக் குடிமகனானார். இவர் என்ரிக்கோ பெர்மியின் மாணவராவார்.
# தலித் பௌத்த இயக்கம்

**தலித் பௌத்த இயக்கம்** (*Dalit Buddhist movement*, சிலரால் **நவபௌத்தம்** அல்லது **நவாயானா**) 19வது, 20ஆம் நூற்றாண்டுகளில் இந்தியாவில் ஏற்பட்ட பௌத்த சமய புத்துணர்வு இயக்கமாகும். இந்து சமயம் அவர்களை சமூகத்தின் அடிமட்டத்தில் வைத்திருப்பதற்கு எதிராக தலித்கள் பௌத்த சமயத்திற்கு மாற வேண்டும் என்று பாபாசாகேப் அம்பேத்கர் விடுத்த அறைகூவலை அடுத்து இந்த இயக்கம் ஊக்கம் பெற்றது.
# தலித் பௌத்த இயக்கம்

## துவக்கங்கள்

இந்தியாவில் ஆதிக்கமான சமயமாக இருந்த பௌத்தம் 12ஆம் நூற்றாண்டு முதல் முசுலிம் படையெடுப்புகளாலும் கட்டாய மத மாற்றங்களாலும் படிப்படியாக தனது ஆதிக்கத்தை இழந்தது. 1891இல் இலங்கையின் பௌத்தத் தலைவர் அனகாரிக தர்மபால மகா போதி சமூகம் உருவாக்கி இந்தியாவில் மீண்டும் பௌத்த சமயத்திற்கு உயிரூட்டினார். மகாபோதி சமூகம் பெரும்பாலும் உயர்சாதி இந்துக்களையே ஈர்த்தது.
# தலித் பௌத்த இயக்கம்

## துவக்கங்கள்

### தென்னிந்தியாவில்

1890இல், பண்டிதர் அயோத்தி தாசர் (1845–1914), *சாக்கிய பௌத்த சமூகம்* அல்லது *இந்திய பௌத்தர்களின் சங்கம்* என்ற அமைப்பை உருவாக்கினார். இதன் முதல் தலைவராக செருமனியில் பிறந்த அமெரிக்கரான பால் காருசு இருந்தார்.  
சித்த மருத்துவராக இருந்த அயோத்தி தாசர் தமிழ் தலித்துக்கள் துவக்கத்தில் பௌத்த சமயத்தைச் சேர்ந்தவர்கள் என்ற கருத்தை முன்வைத்தார். சில முதன்மை பெற்ற தலித் மக்களுடன் ஹென்றி ஸ்டீல் ஆல்காட்டை அணுகி "தமிழ் பௌத்தத்தை" புதுப்பிக்க உதவி வேண்டினார். ஆல்காட் அயோத்தி தாசர் இலங்கை சென்று புத்தபிக்கு சுமங்கல நாயகெயிடம் *தீட்சை* பெற உதவினார். இந்தியா திரும்பிய பின்னர் தாசர் *சாக்கிய பௌத்த சமூகத்தை* சென்னையில் நிறுவினார். பல கிளைகளையும் நிறுவி அனைத்தையும் இணைக்கும் செய்திமடலாக *ஒரு பைசா தமிழன்* என்ற வார இதழை சென்னையிலிருந்து 1907இல் வெளியிட்டார். இந்த இதழில் தமிழ் பௌத்தத்தின் வரலாறு, மரபுகள் மற்றும் செயல்முறைகளை விளக்கினார். பௌத்த உலகில் நிகழும் புதிய நிகழ்வுகள், பௌத்த சமயத்தின் பார்வையில் இந்தியத் துணைக்கண்ட வரலாறு ஆகியவற்றையும் எடுத்துரைத்தார்.
இவரை அடுத்து ஆந்திரப் பிரதேசத்திலும் பாக்கிய ரெட்டி வர்மா (மாதாரி பாகையா) என்ற தலித் தலைவரும் புத்த சமயத்தால் ஈர்க்கப்பட்டு தலித்கள் புத்த சமயத்திற்கு மாறுவதை ஆதரித்தார்.
# தலித் பௌத்த இயக்கம்

## அம்பேத்கர்

### அம்பேத்கரின் 22 உறுதிமொழிகள்

தீக்சாபூமியில் அம்பேத்கரின் 22 உறுதிமொழிகள் எழுதப்பட்ட கற்றளி]]
நாக்பூரின் தீக்சாபூமியில் அக்டோபர் 14, 1956இல் அம்பேத்கர் புத்த சமயத்திற்கு மாறினார். தான் மதம் மாறிய பின்னர் தனது தொண்டர்களுக்கு அம்பேத்கர் *தம்மா தீட்சை* வழங்கினார். இந்த சடங்கில் 22 உறுதிமொழிகள் (சபதங்கள்) மேற்கோள்ளப்பட்டன. அக்டோபர் 16, 1956இல் சந்திராபூரில் மற்றுமொரு கூட்டமான மதமாற்ற விழாவை அம்பேத்கர் நடத்தினார்.
# கிளிண்டன் ஜோசப் டேவிசன்

**கிளிண்டன் ஜோசப் டேவிசன்**(Clinton Joseph Davisson: அக்டோபர் 22, 1881 &ndash; பிப்ரவரி 1, 1958), ஓர் அமெரிக்க இயற்பியலறிஞர். மின்னணுக்கள் ஒளி அலைகளைப் போல குறுக்கீட்டு விளைவை உண்டாக்குகின்றன என்ற இவரது கண்டு பிடிப்பிற்காக 1937 இல் கியார்கு பாகே தாம்சன் என்பவருடன் நோபல் பரிசினைப் பகிர்ந்துகொண்டார்.
# எலிசபெத் பிளாக்வெல்

**எலிசபெத் பிளாக்வெல்**(Elizabeth Blackwell: 3 பிப்ரவரி, 1821 – 31 மே, 1910) இங்கிலாந்தில் பிறந்த மருத்துவர். உலகிலேயே அமெரிக்காவில் முதன்முதல் மருத்துவப் பட்டப்படிப்புப் படித்துத் தேறிய உலகின் முதல் பெண் மருத்துவராக விளங்கியவர். பெண்கள் மருத்துவக் கல்விக்கான முன்னோடியாக விளங்கியவர். இங்கிலாந்திலும் அமெரிக்காவிலும் பெண்கல்வி மறுமலர்ச்சிக்கு வித்திட்டவர்.
# டி. ஆர். சேஷாத்ரி

**டி. ஆர். சேஷாத்ரி** என்றழைக்கப்படும் **திருவேங்கட ராஜேந்திர சேஷாத்ரி** (Tiruvenkata Rajendra Seshadri: பிப்ரவரி 3, 1900 – செப்டம்பர் 27, 1975) இந்தியாவின் தமிழ்நாட்டைச் சேர்ந்த வேதியலறிஞர். திருச்சிக்கு அருகிலுள்ள குளித்தலையில் பிறந்தவர். இந்தியாவில் கரிம வேதியலுக்கு அடித்தளம் அமைத்தவர். 1960 களில் ராயல் கழகத்தின் உறுப்பினராக இருந்தவர். 1967 இல் ஐதராபாத்தில் நடைபெற்ற இந்திய அறிவியல் மாநாட்டின் தலைவராக இருந்தவர்.
# டி. ஆர். சேஷாத்ரி

## வெளியிணைப்புகள்

- Seshadri’s Contributions to the Chemistry of Natural Products
- A life devoted to Science: T R Seshadri
- Tiruvenkata Rajendra Seshadri
- T. R. Seshadri
# ஜான் பாய்டு டன்லப்

**ஜான் பாய்டு டன்லப்** (John Boyd Dunlop: பிப்ரவரி 5, 1840 &ndash; அக்டோபர் 23, 1921) ஒரு ஸ்காட்லாந்திய கண்டுபிடிப்பாளர்; கால்நடை அறுவை சிகிச்சையாளர்; 1887இல் எளிதாக மிதிவண்டியினை ஓட்ட காற்றடைத்த சக்கரத்தை முதன்முதலாகக் கண்டறிந்து பயன்படுத்தியவர். அவற்றைத் தயாரிக்க 1888 டிசம்பர் 7 இல் காப்புரிமை பெற்றவர். டன்லப் எனப்படும் டயர் நிறுவனத்தின் நிறுவனர்.
# ஜான் பாய்டு டன்லப்

## வெளியிணைப்புகள்

- Famous Scots - John Boyd Dunlop
- John Boyd Dunlop - Pictures and information
- Dunlop
# வில்லியம் ஹக்கின்ஸ்

சர் ** வில்லியம் அகின்சு** *(Sir William Huggins)* OM, KCB, ( பிப்ரவரி 7, 1824 &ndash; மே 12, 1910) ஓர்ஆங்கிலேய வானியலாளரும் அரசு கழக ஆய்வுறுப்பினரும் ஆவார். சூரியனில் உள்ளதைப் போலவே விண்மீன்களிலும் வேதியல் தனிமங்கள் இருப்பதைக் கண்டுபிடித்தவர். சிரியசு என்னும் விண்மீன் நொடிக்கு 47 கி. மீ வேகத்தில் விலகிச் செல்வதைக் கண்டுபிடித்துக் கூறியதன் மூலம் விண்மீன்களின் இயக்க வேகத்தை முதன்முதலில் உறுதி செய்தவர்..
# வில்லியம் ஹக்கின்ஸ்

## வாழ்க்கை

வில்லியம் அகின்சு 1824 இல் இலண்டன் மாநகரத்தின் கார்ன்கில் பகுதியில் பிறந்தார். இவர்1875 இல் தபுளின் பகுதி ஜான் முரேவின் மகளாகிய மார்கரெட் இலிண்டுசேவை மணந்தார். இவரது இணையரான மார்கரெட்டுக்கும் வானியலிலும் அறிவியலிலும் ஈடுபாடும் ஆர்வமும் இருந்துள்ளது.மார்கரெட் அகின்சு கணவரின் ஒளிப்படவியல் ஆர்வத்தைத் தூண்டி, அவரது பணிகளை முறைப்படுத்துவதில் அக்கறை காட்டியுள்ளார்.  
அகின்சு, இலண்டனில் உள்ள துல்சே மலை மேற்பகுதியில் தனியார் வான்காணகம் ஒன்றை நிறுவினார். இவரும் இவரது மனைவியும் பல்வேறு வான்பொருள்களின் கதிர்நிரல் உமிழ்வுக் கோடுகளிலும் உட்கவர்வுக் கோடுகளிலும் விரிவான ஆராய்ச்சியும் நோக்கீடுகளும் மேற்கொண்டனர். இவர் 1864 ஆகத்து, 29 இல் முதன்முதலாக புபஆ 6543 விண்மீன் தொகுதியை ஆயும்போது கோளாக்க ஒண்முகிலின் கதிர்நிரலை எடுத்தார். இவர் தான் முதன்முதலாக ஒண்முகில்களையும் பால்வெளிகளையும் வேறுபடுத்தும் முறையை கண்டறிந்தார். ஒண்முகில்களின் கதிர்நிரல் வளிமங்களினதைப் போல உமிழ்வுக் கதிர்நிரலாக அமைய, பால்வெளிகளின் கதிர்நிரல் விண்மீன்களைப் போல அமைதலை வெளிப்படுத்தினார். இவருடன் கதிர்நிரல் ஆய்வில் இவரது அணுக்க வேதியியலாளரான வில்லியம் ஆல்லன் மில்லரும் கலந்துகொண்டார். இவர் தான் வான்பொருள்களைப் படமெடுத்து ஆய்வதில் முதலில் உலர்தட்டு ஒளிப்படவியலைப் பயன்படுத்தியுள்ளார்.  
அகின்சு வில்லியம் ஆல்லன் மில்லருடன் இணைந்து, 1867 இல் அரசு வானியல் கழகத்தின் பொற்பதக்கத்தை வென்றார். பிறகு இவர் 1876 இல் இருந்து 1878 வரை அரசு வானியல் கழகத் தலைவராக விளங்கினார்; இவர் மறுபடியும் தனியாக 1885 இல் மீண்டும் அரசு வானியல் க்ழகப் பொற்பதக்கத்தைப் பெற்றார். இவர் அரசு வானியல் கழகத்தின் அலுவலராக, 37 ஆண்டுகள், வேறு எவரும் பணிபுரியாத அளவு நீண்ட காலத்துக்குப் பணிபுரிந்துள்ளார்.  
இவர் 1865 இல் அரசு கழகத்து ஆய்வுறுப்பினராகத் தேர்ந்தெடுக்கப்பட்டார்; அக்கழகம் இவருக்கு அரசு பதக்கம் (1866), உருபோர்டு பதக்கம் (1880), கோப்ளே பதக்கம் (1898) ஆகிய விருதுகளை வழங்கியது. இவர் 1885 இல் பேக்கரிய விரிவுரை ஆற்றியுள்ளார். மேலும், இவர் 1900 முதல் 1905 வரை அரசு கழகத் த்லைவராகவும் இருந்துள்ளார். குறிப்பாக, 1904 ஆம் ஆண்டைய இவரது தலைமையுரையில் ஆய்வுறுப்பினர்களை வாழ்த்தி, அவ்வாண்டுக்கான பரிசுகளை வழங்கியுள்ளார்.  
இவர் 1910 இல் செய்த குடற்பிதுக்க அறுவைக்குப் பிறகு தன்வீட்டில் இறந்தார்; கோல்டெர்சு கிரீன் கல்லறையில் அடக்கம் செய்யப்பட்டார்.
# வில்லியம் ஹக்கின்ஸ்

## தகைமைகளும் விருதுகளும்

**விருதுகள்**
- அரசு பதக்கம் (1866)
- அரசு வானியல் கழகப் பொற்பதக்கம், வில்லியம் ஆலன் மில்லருடன் இணைந்து 1867, தான் மட்டும் 1885)
- உரூரிபோர்டு பதக்கம் (1880)
- வால்சு பரிசு (1882)
- உறுப்பினர், சுவீடிய அறிவியல் கல்விக்கழகம் (1883)
- பாத் கட்டளையாணை மாவீரர் பட்டம் (1897)
- கோப்ளே பதக்கம் (1898)
- என்றி திரேப்பர் பதக்கம், அமெரிக்க அறிவியல் கல்விக்கழகம் (1901)
- தகைமை ஆணை]] (1902)
- புரூசு பதக்கம் (1904)  
** இவர் நினைவாகப் பெயரிடப்பட்டவை**
- அகின்சு (நிலாக் குழிப்பள்ளம்)
- அகின்சு (செவ்வாய்க் குழிப் பள்ளம்)
- சிறுகோள் 263 அகின்சு
# வில்லியம் ஹக்கின்ஸ்

## நூல்தொகை

- 1870: * கதிர்நிரல் பகுப்பாய்வும் வான்பொருட்களில் அவற்றின் பயன்பாடும்*. மான்செசுட்டர், ( மக்களுக்கான அறிவியல் விரிவுரைகள்; தொடர் 2 உம் 3 உம்)
- 1872: (editor) கதிர்நிரலியலின் பயன்பாடு, புவிப்பொருள்கள், வானபொருட்களின் புறநிலைக் கட்டமைப்பு ஆய்வு எச். சுசெலன், , மொழிபெயர்ப்பு ஜேன், கரோலி இலாசல்,HathiTrust உடன் இணைப்பு.
- 1899: (சீமாட்டி மார்கரெட் இலிண்டுசே அகின்சுடன் இணைந்து): * விண்மீன்களின் படிமலர்ச்சி ஒழுங்கில், கதிர்நிரல் விளக்கமும் வான்காணகத்தின் குறும் வரலாறும் அமைந்த<math>\lambda</math>4870 to <math>\lambda</math>3300 வான்பொருட்களின் உடுக்கணக் கதிர்நிரல் அட்டவணை*. இலண்டன், (வில்லியம்அகின்சு வான்காணக வெளியீடுகள், தொகுதி 1)
- 1906: * அரசு கழகம், அல்லது, அரசிலும் பள்ளிகளிலும் அறிவியல்*. இலண்டன்.
- 1909: *சர் வில்லியம் அகின்சின் அறிவியல் ஆய்வுரைகள்*; edited by Sir William and Lady Huggins. இலண்டன், ( வில்லியம் அகின்சு வான்காணக வெளியீடுகள், தொகுதி 2)
# வெ. இன்சுவை

**வெ. இன்சுவை** என்பவர் ஒரு தமிழக எழுத்தாளர். சேலம் மாவட்டத்தில் பிறந்த இவர் ஆங்கிலம், சமூகவியல், இதழியல் துறைகளில் முதுகலைப் பட்டமும், கல்வியியலில் முதுகலைப்பட்டமும், ஆய்வியல் நிறைஞர் பட்டமும் பெற்றுள்ளார். சென்னையிலுள்ள தொழில்நுட்பப் பயிலகம் ஒன்றில் ஆங்கிலப் பேராசிரியையாகப் பணியாற்றி வருகிறார். இவர் தினமணி நாளிதழ் மற்றும் வேறு சில தமிழ் பத்திரிகைகளிலும் கட்டுரைகளை எழுதி வருகிறார்.
# வெ. இன்சுவை

## குடும்பம்

இவரது கணவர் அ.ஜோதிலிங்கம் சென்னை, அண்ணா பல்கலைக்கழகத்தில் பேராசிரியராகப் பணியாற்றி வருகிறார். இவருடைய சகோதரி வெ.பைங்கிளி சேலம் , ஸ்ரீ சாரதா மகளிர் கல்லூரியில் பேராசிரியையாகப் பணியாற்றி வருகிறார். இவரது சகோதரர்கள் வெ.திருப்புகழ், இந்திய ஆட்சிப் பணி அதிகாரியாக குஜராத் மாநிலத்திலும், வெ. இறையன்பு , இந்திய ஆட்சிப் பணி அதிகாரியாக தமிழ்நாட்டிலும் பணியாற்றி வருகின்றனர். மற்றொரு சகோதரர் வெ.அருட்புனல் பொறியாளராகப் பணியாற்றி வருகிறார்.
# ஜாக்குவஸ் மோனாட்

**ஜாக்குவஸ் லூசியன் மோனாட்** (Jacques Lucien Monod: பிப்ரவரி 9, 1910 – மே 31, 1976) ஓர் பிரெஞ்சு உயிரியலாளார். 'மூலக்கூறு உயிரியலின் சிற்பி' எனப்புகழப்படுபவர்; மருத்துவம் அல்லது உடலியங்கியலுக்கான நோபல் பரிசினை 1965 இல் 'பிராங்கோயிஸ் ஜாக்கோப்', 'ஆண்ட்ரூ லோப்' ஆகியோருடன் பகிந்து கொண்டவர். செல்களின் வளர்சிதை மாற்றத்தை ஜீன்கள் எனப்படும் மரபீனிகள் நொதிகளை உருவாக்குதன் மூலம் நெறிமுறைப்படுத்துவதைக் கண்டுபிடித்ததற்காக இப்பரிசு வழங்கப்பட்டது.